Ondertekening van dokumente - Jy en die RegJy en die Reg
Tuis › Regsvrae › Dienskontrak › Ondertekening van dokumente
Deur Herman Perry
Moet ek dokumente wat my werkgewer aan my gee om te onderteken sonder meer teken?
In die arbeidsreg word dikwels gebruik gemaak van kontrakte vir verskeie doeleindes insluitend:
• Waar 'n werknemer 'n dienskontrak sluit wanneer 'n nuwe pos aanvaar is;
• Waar 'n werkgewer die diensvoorwaardes van die werknemer wil verander;
• Waar afleggings aangegaan is en 'n vrywillige skeidingspakket onderhandel is;
• Waar 'n konfliksituasie ontstaan en die werknemer in werklikheid betaal word om te bedank.
Die opgewondenheid oor 'n suksesvolle werksaansoek nadat die nuwe werknemer reeds 'n dienskontrak geteken het sonder om dit behoorlik deur te lees of regsadvies oor die inhoud daarvan in te win, kan dikwels 'n wrang nasmaak in die mond laat. Dit is belangrik om te onthou dat Solidariteit genader kan word wanneer 'n nuwe dienskontrak ontvang is. Solidariteit kan lede help om die kontrak beter te begryp en om moeilike klousules aan lede te verduidelik sodat hulle 'n ingeligte besluit, met 'n behoorlike begrip van die gevolge daarvan, kan neem.
Dit is soms nodig dat werkgewers werksomstandighede moet verander. Hierdie behoefte kan uit verskeie omstandighede spruit, soos in gevalle waar die werkgewer se tipe werk verander en die werknemers diensooreenkomstig moet aanpas.
Verandering van diensvoorwaardes word egter dikwels deurgedruk deurdat 'n werkgewer 'n lid inlig dat die dienskontrak moet verander, "of jy het nie meer 'n werk nie". Dit is belangrik om Solidariteit te raadpleeg in enige geval wat met die verandering van diensvoorwaardes te make het voordat die kontrak geteken word. Solidariteit sal lede ten volle kan inlig omtrent hul regte om hulle sodoende teen onregmatighede te beskerm.
Wanneer 'n afleggingsproses onderneem word, bied dit dikwels die geleentheid om aansoek te doen vir 'n vrywillige skeidingspakket. Dit is dan wat werkgewers dikwels die gewraakte "volle en finale"-klousule insmokkel wat die effek het dat bykans geen verdere eise teen die werkgewer gebring kan word nie. Die gevolg van 'n "volle en finale"-skik geëis kan word nie.
Solidariteit sal lede so ver moontlik bystaan met afleggingsprosedures, maar dit is steeds belangrik om ook kontrakte vir skeidingspakkette aan ons voor te lê voordat u dit onderteken.
1. Om kontrakte aan Solidariteit voor te lê vir advies;
2. Om die kontrakte nie te teken voordat jy nie in 'n posisie is om alles in die kontrak behoorlik te verstaan nie.